Diari Oficial de la Generalitat Valenciana


Sumari del DOGV 6370, del 06-10-2010 (2010/10708)

Notificació de la Junta Arbitral del Transport d'Alacant sobre el laude arbitral. Expedient número 082/09-A.
------------------------------------------------------------------------------------------------------------

### Dades del document

Número de DOGV
:   6370

Data del DOGV
:   06-10-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/10640


Organisme emissor
:   Conselleria d'Infraestructures i Transport

Tipus de document
:   Anunci

Notificació de la Junta Arbitral del Transport d'Alacant sobre el laude arbitral. Expedient número 082/09-A. [2010/10925]  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de l'empresa Transgepe-10, SL, amb domicili a Torrellano-Elx (Alacant) que s'ha dictat el laude en l'expedient 082/09-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.  
El text és el següent:   
«Alacant, 25 de març de 2010. A les 9.30 hores es constituïx la Junta Arbitral del Transport d'Alacant en la seu de l'avinguda d'Aguilera núm. 1-6ª, pels membres expressats al marge, a fi de dictar el laude arbitral sobre la controvèrsia plantejada en l'expedient 082/09-A, promogut per José Luis Fuster Picó, amb domicili a Confrides, contra Transgepe-10, SL, amb domicili a Torrellano (Elx) en relació amb la reclamació següent: impagament de ports per servici de transport realitzat entre Paimpol i Rungis i Combs La Ville, el 19 de juny de 2009 per valor de 638,00 € inclòs l'IVA, més l'import de 33 europalets no tornats per valor de 535,92 €, i la quantitat total de la demanda és de 1173,92 €. Comença la vista oral sense la compareixença de la reclamada, encara a pesar d'haver sigut citada en el termini i en la forma escaient, segons consta en l'expedient, amb els efectes que determina la vigent legislació més avall arreplegada, i havent justificat la seua absència el vocal representant dels usuaris. Es concedix la paraula al representant de l'actora, Rafael Fuster Picó, que ratifica la demanda i quantia expressades. Així mateix és aportada a l'expedient l'orde de càrrega expedida per Transgepe-10, SL, justificants de càrrega i entrega de la mercaderia en destí, document de Transportes Mesguen de Paimpol, de 19.06.2009, sobre descàrrega de "33 europes", i factures lliurades sobre ports i sobre no devolució de 33 palets. Atés la Junta Arbitral que es complixen en este cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, pel que afecta les qüestions competencials de les juntes arbitrals del transport. Admeses pel col·legi arbitral a instàncies de l'actora les proves documentals proposades i estudiada la demanda i efectuada l'anàlisi de les manifestacions que antecedixen, s'arriba per unanimitat al laude següent: estimar parcialment la demanda interposada per José Luis Fuster Picó contra Transgepe-10, SL, per considerar formalitzat el contracte de transport i realitzada la prestació convinguda sense que s'haja constatat el pagament del port meritat. Respecte al segon punt de la demanda per mitjà del qual es reclama l'import d'europalets no tornats, segons la demandant, no és possible l'acceptació com a prova certa la presentada com a document núm. 8 unit a la demanda, en considerar que este no és prou per a aclarir l'operació concertada vinculada al contracte de transport, així com les responsabilitats que per a les preteses parts pogueren derivar-se. Per tot el que s'hi ha exposat, és procedent que la reclamada Transgepe-10, SL, abone a José Luis Fuster Picó la quantitat de 638,00 €, inclòs l'IVA, en concepte de ports després de liquidació. Este laude serà executiu en cas d'incompliment en el termini de 20 dies comptadors a partir de l'endemà de la recepció d'este. Contra esta resolució arbitral únicament es pot interposar recurs d'anul·lació davant de l'Audiència Provincial que haurà de presentar-se en els dos mesos següents a la notificació, o d'aclariment, en els deu dies següents al de l'expressada notificació. Contra el laude arbitral ferm només es pot interposar recurs de revisió, segons el que establix la legislació processal per a les sentències processals fermes. I perquè conste, s'arxive i es trasllade a les parts firmen els membres de la Junta al lloc i en la data indicats.»  
Alacant, 22 de setembre de 2010.- El president: Manuel Gálvez Acero.